Izraelio lietuvių bendruomenė
Lietuvių Bendruomenė Izraelio valstybėje „Nerija“ (LBIV) – Izraelyje gyvenančius lietuvius vienijanti visuomeninė organizacija, Pasaulio lietuvių bendruomenės narė. Įkurta 2015 m. spalio 9 d. visuotinio susirinkimo metu. 2015 m. taip pat įkurtas šokių kolektyvas „Vija“. Bendruomenės nuostatuose nurodyta, kad bendruomenės tikslas – „išlaikyti ir puoselėti Izraelyje gyvenančių lietuvių ir jų vaikų lietuvybę, skleisti informaciją, kad žmonės Izraelyje kuo daugiau sužinotų apie Lietuvą, o Lietuvoje apie Izraelį, organizuoti įvairią kultūrinę, socialinę, laisvalaikio veiklą, susijusią su Lietuva ir Izraeliu, bendradarbiauti su organizacijomis, bendruomenėmis ir institucijomis Izraelyje ir Lietuvoje, skatinti socialinę paramą Izraelyje gyvenantiems tautiečiams.“ Bendruomenė buriasi kartu minėti lietuviškas šventes.